n::::生平.天启二年（1622年）壬戌科进士，以母老乞南曹，以便迎养，得南武部主事。寻迁驾部，掌船政。时珰焰张甚，索进鲜船踰额，烺执故例抑之，珰怒，率衆入署肆詈，烺不少屈，卒坚拒之。逆祠创建，烺虑落成拜谒，先期乞假。崇祯元年（1628年），升山西太原府知府。时京师有警，派太原铅矿数十万斤，烺赉现值，躬驰镇集及山中，与商民贸易，铅矿大集，三月告竣。流寇渡河，固圉措饷，劳顿致疾。易箦时不能治棺衾，赖捐恤以济。祀名宦，所着有《石城草》。